Úradný vestník L 122 , 17/05/1991 S. 0011 - 0012

Fínske špeciálne vydanie: Kapitola 2 Zväzok 8 S. 0019

Švédske špeciálne vydanie: Kapitola 2 Zväzok 8 S. 0019



Nariadenie komisie (EHS) č. 1288/91 zo 14. mája 1991, ktoré sa týka zaradenia určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 1056/91 [2], a najmä na jeho článok 9, keďže na zabezpečenie jednotného uplatňovania kombinovanej nomenklatúry, pripojenej k uvedenému nariadeniu, je potrebné prijať opatrenia, ktoré sa týkajú zaradenia tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry a tieto pravidlá sa taktiež uplatňujú na akúkoľvek inú nomenklatúru, ktorá je úplne alebo čiastočne na nej založená alebo ktorá k nej pridáva akékoľvek ďalšie rozdelenie a ktorá je ustanovená osobitnými ustanoveniami spoločenstva vzhľadom na uplatňovanie colnej tarify alebo iných opatrení týkajúcich sa obchodu s tovarom; keďže podľa uvedených všeobecných pravidiel tovary popísané v stĺpci 1 tabuľky pripojenej k tomuto nariadeniu sa musia zaradiť pod vhodnými kódmi KN uvedenými v stĺpci 2, vzhľadom na dôvody uvedené v stĺpci 3; keďže opatrenia stanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovary popísané v stĺpci 1 pripojenej tabuľky sa zaraďujú do kombinovanej nomenklatúry pod vhodnými kódmi KN uvedenými v stĺpci 2 uvedenej tabuľky. Článok 2 Toto nariadenie nadobudne účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. mája 1991 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 107, 27.4.1991, s. 10. -------------------------------------------------- PRÍLOHA Popis tovaru | Zaradenie Kód KN | Dôvody | (1) | (2) | (3) | 1.Doštička pre vymeniteľný nástroj, ktorá sa skladá s celistvej vrstvy syntetického diamantu pevne spojenej s podložkou z karbidu kovu. | 82079010 | Zaradenie sa zakladá na ustanoveniach všeobecných pravidiel 1, 2 písm. a) a 6 kombinovanej nomenklatúry a na znení kódov KN 8207, 820790 a 82079010. Keďže má pracovný povrch zo syntetického diamantu, nie je možné tento tovar zaradiť pod číslo 8209. | 2.Farebný monitor schopný prijímať signál iba z centrálnej riadiacej jednotky zariadenia na automatizované spracovanie dát. Tento monitor nie je schopný reprodukovať farebný obraz zo združeného video signálu. | 84719290 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry, poznámke 5 B ku kapitole 84 a na znení kódu KN 8471, 847192 a 84719290. | 3.Klávesnica pre zariadenie na automatizované spracovanie dát, vo vlastnom puzdre. Toto vstupné zariadenie nemá vlastné napájanie elektrickou energiou a aby fungovalo, musí byť prostredníctvom prepojovacieho kábla pripojené k centrálnej jednotke zariadenia na automatizované spracovanie dát. | 84719290 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry, poznámke 5 B ku kapitole 84 a na znení kódu KN 8471, 847192 a 84719290. (Pozri tiež vysvetlivky k číslu 84.71). | 4.Ohrievacie pásy na automatickú reguláciu teploty kvapalín, ktoré sa skladajú z dvoch medených vodičov s prierezom 1,9 mm2, samoregulačného vodivého vlákna, izolačného plášťa z fluorovaného polymeru, pocínovaného medeného opletenia kábla s prierezom 2,8 mm2 a vonkajšieho plášťa z fluorovaného polymeru chrániaceho opletenie. Ohrievací pás mení ohrievací výkon v každom bode okruhu, s ktorým je spojený, v závislosti na teplote, ktorú dosahuje. Obvykle je určený na omotanie okolo potrubia. | 85168090 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 8516, 851680 a 85168090. | 5.Optické čítacie hlavy pre prehrávače kompaktných diskov, ktoré sa skladajú z laserovej diódy a fotodiódy v kovovom puzdre s najviac 10 spojovacími špendlíkmi. | 85229091 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 8522, 852290 a 85229091. Tieto optické čítacie hlavy sú diódovými zostavami, a preto nemôžu byť zaradené pod kód KN 8541. | 6.Fotoaparát na jednorazové použitie, ktorý sa skladá z plastovej kazety s rozmermi 98 × 58 × 35 mm, v ktorej je uložený svetlocitlivý 24-obrázkový 35mm fotografický film, vybavený objektívom, uvoľňovačom uzávierky, hľadáčikom, ukazovateľom počtu snímok a páčkou na prevíjanie filmu. Po otvorení nemôže byť kazeta znovu použitá. | 90065300 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 9006 a 90065300. | 7.Prístroj známy ako "chromatická ladička" s týmito vlastnosťami: ponúka niekoľko metód ladenia a dve transpozičné funkcie prispôsobené rôznym hudobným nástrojom; obsahuje mikrofón, kremenný oscilátor, ručičkový merač frekvencie a sveteľné diódy, môže tiež obsahovať reproduktor; má sedemoktávový ladiaci rozsah (od 32,7 do 395,1 Hz). | 92091000 | Zaradenie sa zakladá na ustanoveniach všeobecných pravidiel 1, 4 a 6 pre výklad kombinovanej nomenklatúry a na znení kódov KN 9209 a 92091000. | --------------------------------------------------